EkBass/fiwiki-20250220-pages-articles huggingface dataset:
Joonas Lindroos

Joonas Lindroos (s. 5. toukokuuta 1985) on suomalainen ralliautoilija, joka on voittanut useita Suomen-mestaruuksia. Lindroos ajoi kauden 2003 kesäkilpailuista lähtien itse rakentamallaan Honda Civic Type-R:llä. Hondalla hän saavutti peräkkäin kolme Suomen-mestaruutta vuosina 2007–2009 (kaksi kertaa pienessä N-luokassa ja vuonna 2009 SM2-luokassa). Vuonna 2009 alle 25-vuotiaat kuljettajat ajoivat myös nuorten Suomen-mestaruuspisteistä, ja koska Lindroos oli tuolloin 24-vuotias, hän sai myös nuorten mestaruuden. Lindroos siirtyi ajamaan rallin SM-sarjaa SM1-luokassa Tommi Mäkinen Racingin Subaru Impreza WRX Sti:llä. Ensimmäisenä nelivetokautenaan Subarulla vuonna 2010 hän ajoi SM-pronssisijalle. Vuonna 2012 hän voitti Suomen-mestaruuden SM2-luokassa, vuonna 2013 SM3-luokassa ja vuonna 2017 SM4-luokassa. Joonas Lindroosin isosisko Minna Lindroos tunnetaan myös SM-tason ralliautoilijana, samoin kuin isä Jouni Lindroos ja isoisän veli Harras Lindroos. == Lähteet == == Aiheesta muualla == * Lindroos Racing: http://www.lindroosracing.com/ Luokka:Suomalaiset ralliautoilijat Luokka:Rallin Suomen-mestarit Luokka:Vuonna 1985 syntyneet Luokka:Elävät henkilöt
Betsy Clifford

Elisabeth "Betsy" Clifford (s. 15. lokakuuta 1953 Ottawa) on kanadalainen entinen alppihiihtäjä. Hän edusti seuratasolla Ottawa Ski Clubia. Clifford aloitti uransa hyvin nuorena, sillä hän laski ensimmäisen maailmancup- kilpailunsa jo 14-vuotiaana alkuvuodesta 1968. Hän jatkoi uraansa maailmancupissa vuoteen 1976 saakka ja voitti kaksi osakilpailua, molemmat pujottelusta. Clifford voitti pujottelun maailmancupin kaudella 1970-1971. Clifford osallistui olympialaisiin ensimmäistä kertaa 14-vuotiaana vuonna 1968. Tuolloin hän oli syöksylaskussa 23., mutta ei saanut tulosta pujottelussa eikä suurpujottelussa. Val Gardenan MM-kisoissa 1970 Cliffordista tuli historian nuorin alppihiihdon maailmanmestari, kun hän voitti suurpujottelun ennen ranskalaista Ingrid Lafforgueta. Hän sijoittui samoissa kisoissa pujottelussa kahdeksanneksi. Clifford osallistui MM-kilpailuihin seuraavan kerran vuonna 1974, jolloin hän voitti hopeaa syöksylaskusta. Hän kilpaili olympialaisissa viimeistä kertaa Innsbruckissa 1976, jossa hän oli kahdeskymmenestoinen sekä syöksyssä että suurpujottelussa, mutta keskeytti pujottelussa. Clifford lopetti uransa myöhemmin samana vuonna vain 23-vuotiaana. Clifford valittiin kanadalaisen urheilun kunniagalleriaan vuonna 1970. Myös hänen setänsä Harvey oli alppihiihtäjä. == Lähteet == Luokka:Kanadalaiset alppihiihtäjät Luokka:Vuonna 1953 syntyneet Luokka:Elävät henkilöt
Orongo

Orongo voi viitata seuraaviin asioihin: * Orongo, historiallinen kylä ja uskonnollinen keskus Pääsiäissaarella * orongo eli tiibetinantilooppi, aasialainen sorkkaeläinlaji.
J. T. R. Sharrock

John Timothy Robin Sharrock (s. 1937) on brittiläinen lintutieteilijä ja kirjailija. Tohtori Sharrock on kirjoittanut useita lintutieteellisiä kirjoja, joista mainittavimpana Britteinsaarten Lintuatlas The atlas of breeding birds of Britain and Ireland (1976). Hän oli päätoimittaja British Birds- lintulehdessä, ja asuu Bedfordissa Englannissa. == Lähteet == *Luettelo Sharrockin kirjoista (Amazon.com) Luokka:Brittiläiset ornitologit
Hilkka Silvekoski

Hilkka Ilona Silvekoski (24. tammikuuta 1913 Viipuri – 18. maaliskuuta 1972) oli suomalainen taiteilija, taidegraafikko ja lastenkirjojen kuvittaja. Hänen isänsä oli maanmittausinsinööri Jaakko Verneri Silvekoski ja äitinsä Hanna o.s. Korhonen. Silvekoski tunnetaan herkistä, keveistä naishahmoista ja lapsista. Monissa teoksissa näkyy myös metsän, kukkien ja ihmisten välinen yhteys. Hänen töissään on myös piirustuksellista herkkyyttä ja kepeyttä. Silvekosken taidegrafiikalle on ominaista mustan värin käyttö, sävyvastakohtien jyrkkyys ja viivan karkeus. Hän teki puupiirroksia, litografioita ja metalligrafiikkaa. Silvekoski opiskeli Aukusti Tuhkan taidegrafiikan kurssilla 1950–1951. Lisäksi hän on kuvittanut Yrjö Hämäläisen kirjan Kettu Repolaisen teatteri. Silvekoski syntyi Viipurissa, josta hänen tiensä johti karjalaisevakkona Lahteen. Silvekoski debytoi Hämeenlinnassa vuonna 1948 ja piti näyttelyn myös Helsingissä 1949. Hän kuoli liikenneonnettomuudessa saamiinsa vammoihinsa 1972. Silvekoski osallistui Nuorten näyttelyihin, lukuisiin Suomen Taiteilijaseuran ja Taidegraafikoiden ja SKjL:n näyttelyihin. Yksityisnäyttelyitä hänellä oli Lahdessa ja Tampereella. Ulkomailla hän osallistui näyttelyihin mm. Ålesundissa, Weimarissa, Tukholmassa, Moskovassa, Rostockissa ja Oslossa. Lahden taidemuseossa on Hilkka Silvekoski -kokoelma, joka käsittää 216 teosta Silvekosken grafiikkaa ja piirustuksia vuosilta 1950–1971. Suomen taidegraafikoiden kokoelmassa häneltä on n. 30 teosta vuosilta 1950–1970. Ulkomailla hänen teoksiaan on Tukholman kansallismuseossa sekä Ålesundin, Rostockin, Dresdenin kaupunkien ja Dresdenin Künstlerkalenderin kokoelmissa. == Lähteet == *Hilkka Silvekoski taiteilijamatrikkelissa *Hilkka Silvekoski Jyväskylän taidemuseossa *Hilkka Silvekoski kokoelma Lahden taidemuseossa *Kirjav@ - Kansallisgallerian kirjaston kokoelmatietokanta, Hilkka Silvekoski * Suomen taiteiljaseura: Kuvataiteilijat 1986, toim. Mauri Faven, Erkki Hirvelä, Jorma Hautala, Reino Laitasalo, Antti Lampisuo, Pirkko Nukari, Maria- Liisa Saastamoinen ja Päivi Lampinen, ISBN 951-95546-3-7; sivu 416 Luokka:Suomalaiset kuvittajat Luokka:Suomalaiset taidegraafikot Luokka:Liikenneonnettomuudessa kuolleet Luokka:Vuonna 1913 syntyneet Luokka:Vuonna 1972 kuolleet
Herrnhut

Herrnhut on paikkakunta Saksassa Saksin osavaltiossa Görlitzin piirikunnassa. Kaupungin asukasluku oli 6 033 vuoden 2016 lopussa. Paikkakunnalta ovat peräisin herrnhutilaisuus sekä Herrnhutin tähtenä tunnettu joulukoriste. ==Lähteet== == Aiheesta muualla == Luokka:Saksin kunnat Luokka:Herrnhutilaisuus
AtmoCube

AtmoCube on Triesten yliopiston opiskelijoiden kehittämä CubeSat. Se laukaistaan syksyllä 2011 ESAn Vega-kantoraketin koelaukaisussa. http://space.skyrocket.de/doc_sdat/atmocube.htm Se mittaa avaruussäätä. ==Lähteet== ==Aiheesta muualla== * AtmoCuben sivusto Luokka:CubeSat- satelliitit
D=OUT

D=OUT (lausutaan "Dauto") on japanilainen, vuonna 2006 toimintansa aloittanut visual kei -yhtye, jossa vaikuttavat laulaja Kouki, kitaristit Hikaru ja Ibuki, basisti Reika ja rumpali Minase. Bändin tyylilaji on pääosin rockia ja poppia, mutta musiikissa on myös vaikutteita jazzista. Koukin lauluääni on massiivinen ja pehmeä joka erottaa hänet hyvin useista j-rock -laulajista. Musiikissa laulu ja bassokitara ovat etusijalla. Yhtye on julkaissut kaksi albumia: "Zipang" vuonna 2008 ja "Carnival Ukiyo" vuonna 2010. Bändi oli ennen SPEED DISKin alaisena, mutta on nykyään PSC Companyn alainen. == Diskografia == === Albumit & EP:t === * Rōman Jōmyakuteki Chabangeki (2008) * Cannonball Vol. 4 (2008) * Zipang (2008) * Tōryūmon (2009) * Carnival (2010) * Music Nippon (2012) * high collar (2012) * Kabuki Disco (2013) * Zenshin Zenrei Ouka Shuu (2014) * Shin Gi Tai (2016) === Singlet === * "Flashback" (2007) * "Heisei Bubble" (2007) * "Shirohata Sengen" (2007) * "Bara Iro no Jinsei" (2007) * "Bankoku, Dai Tōkyō / Akai Kasa to Anata" (2008) * "Myōjō Orion" (2008) * "Hanasaki Beauty" (2009) * "Aoi Tori" (2009) * "Psychedelico- Psychedelico"(2010) * "Sunrise"(2010) * "One" (2011) * "Roman Revolution" (2011) * "Zenshin Zenrei Lives" (2011) * "Aisuru Hito" (2012) * "Chukyori Renai" (2012) * "Koiabaki, Amezarashi" (2013) * "Kanden 18gou" (2013) * "Zange no Hanamichi" (2014) * "Koi ga Dekinai" (2015) Luokka:Japanilaiset yhtyeet
Vlado Janevski

Vladimir Vlado Janevski (; s. 27. marraskuuta 1960 Skopje, Makedonian sosialistinen tasavalta, Jugoslavia) on pohjoismakedonialainen laulaja. Hän edusti maataan Eurovision laulukilpailussa 1998 kappaleella ”Ne zori, zoro”, jolloin Pohjois-Makedonia (tai tuolloinen Makedonian tasavalta) osallistui euroviisuihin ensimmäistä kertaa. Kappale sijoittui 19. sijalle saaden yhteensä 16 pistettä. ==Diskografia== ===Albumit=== *Parče Duša (Парче душа) (1993) *Se Najdobro (Сѐ најдобро) (1996) *Daleku E Neboto (Далеку е небото) (1996) *Ima Nešto Posilno Od Se (Има нешто посилно од сѐ) (2002) *Vakov Ili Takov (Ваков или таков) (2004) *Povtorno Se Zaljubuvam Vo Tebe (Повторно се заљубувам во тебе) (2006) ===Singlet=== *Ne Zori, Zoro (1998) *Nekogas i Negde (2001) *Evergrin (2002) *Srce Preku Neboto (2002) *Ako Ne Te Sakam (2003) *Povtorno Se Zaljubuvam Vo Tebe (2006) ==Aiheesta muualla== *Vlado Janevskin kotisivut Luokka:Pohjois-Makedonian euroviisuedustajat Luokka:Pohjoismakedonialaiset laulajat Luokka:Vuoden 1998 euroviisuedustajat Luokka:Vuonna 1960 syntyneet Luokka:Elävät henkilöt
Pieli

Pieli on heraldinen airutkuvio, jonka leveys on noin kolmannes kilven leveydestä, ja joka kulkee kilven oikeassa reunassa. Suomalainen heraldiikka ei tunne kavennettua pieltä. Pieli yltää aina korkeussuunnassa kilven reunasta reunaan. Samaa kuviota kilven vasemmassa reunassa kutsutaan vastapieleksi. == Lähteet == * Luokka:Airutkuviot
Jordi Amat

Jordi Amat Maas (s. 21. maaliskuuta 1992 Canet de Mar, Espanja) on espanjalainen jalkapalloilija. Hän edustaa Primera Divisiónissa pelaavaa Real Betisiä ja on pelipaikaltaan keskuspuolustaja. Amat teki ensiesiintymisensä Espanyolin edustusjoukkueessa 24. tammikuuta 2010 ottelussa Mallorcaa vastaan. Toisen ottelunsa hän pelasi vajaa kaksi viikkoa myöhemmin Real Madridia vastaan. == Lähteet == * Jordi Amatin tilastot BDFutbol-sivustolla Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1992 syntyneet Luokka:Elävät henkilöt
Japani talviolympialaisissa 1932

Japani osallistui Lake Placidin talviolympialaisiin 1932 16 miesurheilijan joukkueella. Kaikissa kolmessa pohjoismaisessa hiihtolajissa, pikaluistelussa ja taitoluistelussa (kahdessa viimeisimmässä ensimmäistä kertaa olympiatasolla) kilpailleet japanilaiset jäivät ilman mitaleja. Parhaan sijoituksen saavutti mäkihyppääjä Goro Adachi oltuaan kahdeksas. == Joukkue == === Pikaluistelu === Urheilija Matka Alkuerät Alkuerät Loppukilpailu Loppukilpailu Urheilija Matka Aika Sijoitus Aika Sijoitus Shozo Ishihara 500 m ei mitattu 3. karsiutui karsiutui Shozo Ishihara 1 500 m ei mitattu 5. karsiutui karsiutui Shozo Ishihara 5 000 m keskeytti – karsiutui karsiutui Shozo Ishihara 10 000 m keskeytti – karsiutui karsiutui Yasuo Kawamura 500 m ei mitattu 5. karsiutui karsiutui Yasuo Kawamura 1 500 m ei mitattu 4. karsiutui karsiutui Yasuo Kawamura 5 000 m keskeytti – karsiutui karsiutui Yasuo Kawamura 10 000 m keskeytti – karsiutui karsiutui Tokuo Kitani 500 m ei mitattu 4. karsiutui karsiutui Tokuo Kitani 1 500 m ei mitattu 5. karsiutui karsiutui Tokuo Kitani 5 000 m keskeytti – karsiutui karsiutui Tokuo Kitani 10 000 m keskeytti – karsiutui karsiutui Tomeju Uruma 500 m ei mitattu 5. karsiutui karsiutui Tomeju Uruma 1 500 m ei mitattu 6. karsiutui karsiutui Tomeju Uruma 5 000 m keskeytti – karsiutui karsiutui Tomeju Uruma 10 000 m keskeytti – karsiutui karsiutui Kunkin erän kaksi nopeinta luistelijaa etenivät loppukilpailuun. Tämä oli Japanin ensiesiintyminen talviolympialaisten pikaluistelussa. === Pohjoismaiset hiihtolajit === ==== Maastohiihto ==== Urheilija Matka Aika Sijoitus Iwao Ageishi 50 km 5:19.31 17. Takeo Hoshina 18 km 1:35.47 17. Saburo Iwasaki 18 km 1:44.07 37. Saburo Iwasaki 50 km 5:21.40 18. Heigoro Kuriyagawa 18 km 1:31.34 12. Heigoro Kuriyagawa 50 km keskeytti – Kinzo Taniguchi 50 km keskeytti – Takemitsu Tsubokawa 18 km 1:33.15 15. ==== Mäkihyppy ==== Urheilija Sijoitus Goro Adachi 8. Mitsutake Makita 28. Yoichi Takata 31. Katsumi Yamada 32. ==== Yhdistetty ==== Urheilija Sijoitus Heigoro Kuriyagawa 20. Takemitsu Tsubokawa 15. Katsumi Yamada 32. === Taitoluistelu === Urheilija Laji Lyhytohjelma Vapaaohjelma Sijapisteet Pisteet Sijoitus Ryūichi Obitani Miesten yksinluistelu 11. 12. 79 1856,7 12. Kazuyoshi Oimatsu 10. 8. 67 1978,6 9. Kyseessä oli Japanin ensiesiintyminen taitoluistelussa olympiatasolla. == Lähteet == * George Lattimer: Official Report III Olympic Winter Games Lake Placid 1932 * Japan at the 1932 Lake Placid Winter Games Sports Reference LLC. Talviolympialaisissa 1932 Luokka:Valtiot talviolympialaisissa 1932
Ruotsi talviolympialaisissa 1932

Ruotsi saavutti Lake Placidin talviolympialaisista 1932 kolme mitalia, joista yksi oli kultainen ja kaksi hopeisia. Kisojen mitalitilastossa Ruotsi sijoittui kolmanneksi. Ruotsin joukkue koostui 11 mies- ja yhdestä naisurheilijasta. Ruotsalaiset kilpailivat kaikissa kolmessa pohjoismaisessa hiihtolajissa, pikaluistelussa ja taitoluistelussa. Maastohiihdossa ruotsalaiset ottivat 18 kilometrillä kaksoisvoiton. == Mitalistit == === Kultaa === * Sven Utterström – maastohiihto, miesten 18 km === Hopeaa === * Gillis Grafström – taitoluistelu, miesten yksinluistelu * Axel Wikström – maastohiihto, miesten 18 km == Lähteet == * Sweden at the 1932 Lake Placid Winter Games Sports Reference LLC. Talviolympialaisissa 1932 Luokka:Valtiot talviolympialaisissa 1932
Smile Audiovisual

Smile Audiovisual Oy on vuonna 1984 perustettu helsinkiläinen audiovisuaalisen viestinnän erikoistoimisto. Asiakkaita ovat yritykset, järjestöt, yhdistykset, liitot sekä julkishallinto. Smile Audiovisual Oy aloitti tekemällä 80-luvulla useita palkintoja voittaneita multivisio-ohjelmia. 80-luvun lopulta lähtien yritys on tehnyt myös videotuotantoa. Smile Audiovisual Oy:n päätuotteena ovat mm. videot, animaatiot, virtuaalitodellisuuden ratkaisut ja tilalliset ratkaisut. Yritys on osallistunut 80-, 90-, ja 2000-luvulla ohjelmillaan useille kotimaisille ja kansainvälisille festivaaleille. ==Yrityksen voittamia palkintoja== Vuosi Ohjelma Palkinto 2009 Yks oli noussu haravoimaan World Media Festival Hamburg - Hopeapalkinto World Media Festival: etusivu 2008 Maailma on mielenkiintoinen World Media Festival Hamburg - Hopeapalkinto 2008 Garden Dream US International Film and Video Festival - Hopeapalkinto US International Film and Video Festival: palkitut 2008 The Answer is Peat The New York Festivals - Kultapalkinto The New York Festivals: palkitut 2006 Huussi tulee, oletko valmis US International Film and Video Festival - Pronssipalkinto 2005 Oman elämäsi Karjalainen The New York Festivals - Prossipalkinto World Media Festival Hamburg - Kultapalkinto 2003 The Style of Flying World Media Festival Hamburg - Hopeapalkinto 2003 Still Images of Nature World Media Festival Hamburg - Kultapalkinto, Grand Award -palkinto 2001 Muistoja ja unelmia World Media Festival Hamburg - Hopeapalkinto 2000 Kuusamo - Kuusamon kaupungin multivisio 2000 US International Films and Video -festival - Kultapalkinto , Media and message -päivät - Kultapalkinto, Hamburg Worldmedia Festival - Hopeapalkinto 1999 Finnair 75 years US International Films and Video -festival - Hopeapalkinto 1995 Valoa erämaassa -multivisio Media & message -päivät - 3. palkinto Media & Message: 1995 The Forest - landscape of The Finnish soul -multivisio Media & message -päivät - 2. palkinto , AMI - International Festival - Kunniamaininta ==Lähteet== ==Aiheesta muualla== * Smile Audiovisual Oy:n kotisivut * Yritystietojärjestelmä Luokka: Suomalaiset tuotantoyhtiöt
Harmaa alue (elokuva)

Harmaa alue () on Tim Blake Nelsonin ohjaama yhdysvaltalainen elokuva vuodelta 2001. Sen pääosissa näyttelevät David Arquette, Steve Buscemi, Harvey Keitel, Mira Sorvino ja Daniel Benzali. Elokuva perustuu lääkärin ja keskitysleirivangin Miklós Nyiszlinin kirjaan (). == Rooleissa == Luokka:Vuoden 2001 yhdysvaltalaiset elokuvat Luokka:Yhdysvaltalaiset sotadraamat Luokka:Yhdysvaltalaiset romaaneihin perustuvat elokuvat
Kansallinen Sateenkaariryhmä

Kansallinen Sateenkaariryhmä – Kasary ry on Kansallisen Kokoomuksen läheisjärjestö, joka pyrkii ajamaan seksuaali- ja sukupuolivähemmistöjen oikeuksia yhteiskunnassa ja joka myös toimii Kokoomuksen sisäisenä asiantuntijaverkostona. Järjestöön voi kuulua kuulumatta itse puolueeseen.Kasary - jaa mikä? - Kansallinen Sateenkaariryhmä - Kasary Joulukuussa 2011 Janne Hälinen tuli valituksi yhdistyksen puheenjohtajaksi.Uusi hallitus vuodelle 2012 Kasary perustettiin vuonna 2010, ja sen suojelijaksi tuli Alexander Stubb.Kasary perustaa yhdistyksen ja järjestää avoimen yleisöseminaarin 9.3. == Lähteet == == Aiheesta muualla == * Kansallinen sateenkaariryhmä Kasary Luokka:Kansallinen Kokoomus Luokka:Seksuaali- ja sukupuolivähemmistöjen järjestöt
Teodor Palic

Teodor Palic (s. 1945) on romanialainen kääntäjä, joka on kääntänyt suomenkielistä kirjallisuutta romaniaksi.Risto Lindstedt, Teodor Palic, Suomen Kuvalehti 5/2011, 4.2.2011 sivut 50–55 Palic on koulutukseltaan insinööri. Hän lähti Romaniasta 1990 Itä-Berliinin kautta Länsi-Berliiniin, jossa hän haki poliittista turvapaikkaa. Seuraavana vuonna hän tuli Suomeen ja sai siivoojan paikan ja opiskeli suomea. Hänen ensimmäinen käännöksensä, Mika Waltarin Sinuhe, ilmestyi Romaniassa 1999 ja sai siellä runsaasti huomiota ja kiitoksia. Sen jälkeen hän käänsi useita Waltarin teoksia. Hän on saanut käännöstyöhön apurahoja Suomalaisen Kirjallisuuden Seuralta ja on kääntänyt myös Arto Paasilinnaa, Anna-Leena Härköstä, Matti Klingeä ja Mauri Kunnasta. Hän on sittemmin palannut takaisin Romaniaan. ==Lähteet== ==Aiheesta muualla== *Teodor Palic: Opin suomea Sinuhen avulla, Mika Waltari -seuran vuosikirja Illusioni 2008 *Teodor Palic urakoi Sinuhen romaniaksi, Suomen Kuvalehti Nro 11/2000 *Waltari opetti suomea, Helsingin Sanomat, 14.11.1999 Luokka:Romanialaiset kääntäjät‎ Luokka:Vuonna 1945 syntyneet Luokka:Elävät henkilöt
Unkari talviolympialaisissa 1932

Unkari saavutti Lake Placidin talviolympialaisista 1932 yhden mitalin, kun Emília Rotter ja László Szollás saivat pariluistelusta pronssia. Kisojen mitalitilastossa Unkari sijoittui kymmenenneksi. Unkari kilpaili näissä talviolympialaisissa ainoastaan taitoluistelussa, jossa se debytoi olympiatasolla saavuttaen heti ensimmäisen mitalinsa talviolympialaisista. Toinen Unkarin pari Olga Orgonista / Sándor Szalay sijoittui neljänneksi. == Mitalistit == === Pronssia === * Emília Rotter ja László Szollás – taitoluistelu, pariluistelu == Joukkue == === Taitoluistelu=== Urheilijat Laji Sijapisteet Pisteet Sijoitus Olga Orgonista Sándor Szalay Pariluistelu 28 72,2 4. Emília Rotter László Szollás Pariluistelu 20 76,4 Pronssia Unkari teki Lake Placidissa ensiesiintymisensä olympialaisten taitoluistelussa. Rotter ja Szollás voittivat maan ensimmäisen talviolympiamitalin. == Lähteet == * Hungary at the 1932 Lake Placid Winter Games Sports Reference LLC. Talviolympialaisissa 1932 Luokka:Valtiot talviolympialaisissa 1932
Ellida

Ellida tarkoittaa seuraavia asioita: *Ellida, naisen etunimi ;Norjan laivasto *KNM Ellida (1849), korvetti *KNM Ellida (1880), 1. luokan tykkivene *KNM Ellida (A534), LST
Ernesto Geisel

Ernesto Beckmann Geisel (3. elokuuta 1907 – 12. syyskuuta 1996) oli brasilialainen sotilasjohtaja, kenraali ja poliitikko. Hän toimi Brasilian presidenttinä vuosina 1974–1979. Geisel oli neljäs viidestä sotilasjohtajasta, jotka hallitsivat Brasiliaa 1964-1985. Geiselin kaudella Brasilia alkoi avautua ulkomaailmalle hitaasti. Geiselin hallinto kuitenkin syyllistyi toisinajattelijoiden teloituksiin kuten edeltäjänsäkin, presidentti määräsi henkilökohtaisesti hallinnon vastustajia kidutettaviksi ja surmattaviksi ilman oikeudenkäyntiä. == Lähteet == Luokka:Brasilian presidentit Luokka:Brasilialaiset kenraalit Luokka:Diktaattorit Luokka:Vuonna 1907 syntyneet Luokka:Vuonna 1996 kuolleet
Sooyoung

Sooyoung (, oik. Choi Soo-young (), s. Gwangju) on eteläkorealainen laulaja, tanssija, näyttelijä ja malli, joka tunnetaan erityisesti Girls' Generation -yhtyeen jäsenenä. Ennen Girls' Generationia Sooyoung kuului japanilaiseen Route 0 -tyttöduoon vuosina 2002–2003.http://www.musicasia.net/sooyoung-choi- sooyoung/ Girls' Generation debytoi vuonna 2007. Elokuussa 2011 Sooyoung joutui autokolariin matkalla vapaaehtoistyöhön. Vastakkaisella kaistalla ajanut auto ajautui väärälle kaistalle ja törmäsi autoon, jossa Sooyoung oli. Hänet toimitettiin sairaalahoitoon, jossa hänellä todettiin murtuma ristiluussa. Loukkaantumisensa takia Sooyoung oli kuukauden ajan sivussa Girls' Generationin toiminnasta.http://snsdkorean.com/snsd-members/snsd- sooyoung-profile/ Hän on näyttelijänä muun muassa draamasarjassa Run On sekä elokuvassa New Year Blues. == Diskografia == Route 0 -duo julkaisi kolme singleä.http://www.randc.jp/route0/discography.html Sooyoungin ensimmäinen soolosingle nimeltä "Winter Breath" on julkaistu joulukuussa 2018. == Filmografia == === Elokuvat === Ilmestymisvuosi Nimi Rooli 2008 Hello, Schoolgirl Jeong Da-jeong 2019 The Poem, My Old Mother kertoja 2019 Memories of a Dead End Yoomi 2019 Miss & Mrs. Cops Yang Jang Mi 2019 A Little Princess Na Gong Joo 2021 New Year Blues Oh Wol === Televisio === Ilmestymisvuosi Nimi Rooli 2007–2008 Unstoppable Marriage Sooyoung 2010 Oh! My Lady cameorooli 2011 Paradise Ranch Miss Soo == Lähteet == * Profiili snsdkorean.com * Profiili musicasia.net === Viitteet === == Aiheesta muualla == * * * MyDramaList- sivustolla Luokka:Eteläkorealaiset laulajat Luokka:Eteläkorealaiset näyttelijät Luokka:Girls’ Generation Luokka:Vuonna 1990 syntyneet Luokka:Elävät henkilöt
KK Zadar

KK Zadar on kroatialainen koripallojoukkue Zadarista. == Mestaruudet == * Jugoslavian mestaruus: 1965, 1967, 1968, 1974, 1975, 1986 * Jugoslavian cup: 1970 * Kroatian mestaruus: 2005, 2008 * Kroatian cup: 1998, 2000, 2003, 2005, 2006, 2007 * Adrianmeren liiga: 2003 == Aiheesta muualla == * Virallinen kotisivu Zadar Luokka:Vuonna 1945 perustetut urheiluseurat
Sami Tapani Korhonen

Sami Tapani Korhonen (s. 1. lokakuuta 1977) on suomalainen muotisuunnittelija ja Sampaco-yrityksensä johtaja. Korhonen asuu tällä hetkellä Pariisissa. Hän on opiskellut Brasiliassa, sekä vaatetusta ammattikorkeassa Helsingissä 2003. ==Aiheesta muualla== *Sami Korhosen kotisivu *Suomalaista osaamista esillä Pariisin muotiviikolla *Design by Sami Korhonen Luokka:Suomalaiset yrittäjät Luokka:Suomalaiset muotisuunnittelijat Luokka:Vuonna 1977 syntyneet Luokka:Elävät henkilöt
Adenium

Adenium eli aavikkoruusu (Adenium obesum) on punakukkainen mehikasvi. Se kasvaa luonnossa Afrikassa ja Lähi-idässä, mutta sitä käytetään koristekasvina muuallakin. Adenium on pensasmainen mehikasvi, jonka varsi haaroittuu iän myötä. Se kasvaa usein 50 senttimetriä, joskus jopa 150 cm korkeaksi. Lehdet ovat tummanvihreät ja kiiltävät. Kukinto on suppilomainen, keskeltä keltainen ja muuten punainen, valkoinen tai vaaleanpunainen.Adenia Puutarha.net == Lähteet == == Aiheesta muualla == * Suomen Lajitietokeskus: Adenium – Adenium obesum * United States Department of Agriculture (USDA): Adenium obesum Luokka:Oleanterikasvit
Baran (Valko-Venäjä)

Baran (, ) on pienehkö kaupunki Valko-Venäjän Vitsebskin alueella, alle 10 kilometriä Oršan kaupungista lounaaseen. Hallinnollisesti molemmat kaupungit kuuluvat Oršan kaupunkipiiriin (). Vuoden 2009 väestönlaskennan mukaan Baranin kaupungissa asui 11 662 henkeä. ==Historia== Baran kuului Liettuan suuriruhtinaskuntaan. Puolan ensimmäisessä jaossa vuonna 1772 se liitettiin osaksi Venäjän keisarikuntaa, jonka puitteissa se kuului Mogiljovin kuvernementtiin. Neuvostovallan aika alkoi Baranissa marraskuussa 1917. Helmikuusta marraskuuhun 1918 Baran oli Saksan miehittämä. Toisen maailmansodan aikana saksalaismiehitys alkoi Baranissa 16. heinäkuuta 1941 ja päättyi 27. kesäkuuta 1944. == Lähteet == == Aiheesta muualla == * Kaupunkikuvaus (garady.org) * WikiMapia karttalinkki, selitykset pääosin tai * Neuvostoliiton aikaisia topografiakarttoja alueesta Luokka:Vitsebskin alueen kaupungit
Alduksen lehti

Alduksen lehti (, floral heart; 'muratti') on vanha typografinen ornamentti, joka on tavallisesti joko kukan tai lehden muotoinen. Hedera on yksi kreikkalaisten ja roomalaisten kaiverrusten ja kirjoitusten varhaisimpia välimerkkejä. Venetsialainen kirjanpainaja Aldus Manutius käytti Alduksen lehteä tiettävästi jo vuonna 1499, ja muutamissa kielissä, kuten saksassa (Aldusblatt), ruotsissa (alduslöv) ja suomessa, merkki on nimetty hänen mukaansa. Alduksen lehteä käytetään vinjettinä ja välimerkkinä graafisessa suunnittelussa. Useita Alduksen lehden versioita on muun muassa Zapf Dingbats -fontissa. Alduksen lehti Unicode HTML ja UTF-8 koodeina Grafiikka Merkki Unicode merkkipaikka Unicode kuvaus HTML heksadesimaali HTML desimaali UTF-8 heksadesimaali `U+2619` REVERSED ROTATED FLORAL HEART BULLET `&#x2619;` `&#9753;` `E2 98 99` `U+2766` FLORAL HEART `&#x2766;` `&#10086;` `E2 9D A6` `U+2767` ROTATED FLORAL HEART BULLET `&#x2767;` `&#10087;` `E2 9D A7` == Esimerkkejä == Kuva:Feuille aldine du XVIe siècle.png|Alduksen lehti ranskalaisen Gros Canon Romainin mukaan, jonka kaiversi Claude Garamond vuonna 1549. Kuva:Aldine typographique (Zapf).svg|Typografinen Alduksen lehti ITC Zapf Dingbats fontissa. Kuva:CuninghamGlasse.jpg|William Cuningham (Kenningham), The Cosmographical Grasse, London; John Day, 1559. Kuva:Adam- vd-6.jpg|Historiallinen painotyö 1600-luvulta, jossa kaksi Aldusta alareunassa. ==Lähteet== == Aiheesta muualla == Luokka:Merkit
Hyvien ihmisten kylä

Hyvien ihmisten kylä on alun perin yhdeksänosainen suomalainen draamasarja, joka esitettiin ensimmäisen kerran Yleisradion kanavilla vuonna 1993. Sarja on esitetty uusintana vuonna 2010 leikattuna viideksi noin 50-minuuttiseksi jaksoksi. Hyvien ihmisten kylä sijoittuu vuoteen 1980. Suomen presidenttinä on Urho Kekkonen, YYA-sopimus on voimassa ja suomalaiset urheilijat menestyvät Moskovan olympialaisissa. Turkistarhaaja Reino Toppari (Tapio Liinoja) tuo kotitilalleen vaimonsa Emilian (Jaana Järvinen) Vaasasta asti. Naapurit ovat nyreissään, kun eivät saaneet kutsua häihin. Mutta vasta sitten tilanne muuttuu vakavaksi, kun nuoren parin postilaatikkoon ilmestyy aatteeltaan väärän värinen sanomalehti. Sarja kuvattiin Ylihärmän Kankaankylässä ja Alahärmässä. Siinä oli alun perin yhdeksän puolituntista jaksoa. Vuoden 2010 esitykseen sarja leikattiin ja osia yhdistettiin viiteen 50-minuuttiseen osaan. Sarjaan mahtuu monenlaista tapahtumaa neuvostoliittolaisen kenraalin vierailusta urheilukentän vihkiäisiin, bingoa ja kunnallisvaaleja unohtamatta. ==Näyttelijät== ===Päärooleissa=== *Tapio Liinoja - Reino Toppari, turkistarhaaja *Jaana Järvinen - Emilia Toppari *Aulis Rosendahl - Väinö Mäntynen, "Isä Aurinkoinen", kunnanvaltuuston puheenjohtaja *Seija Näppilä - Terttu Mäntynen, kunnanlääkäri *Hannes Lukinmaa - Aarne Alamäki *Laura Jurkka - Sanna Alamäki *Antti Seppä - Lauri Kaatikko *Eija Varima - Liisa Kaatikko, ompelija *Kalevi Haapoja - Paavali, pontikankeittäjä *Heikki Luukas - Jeremias *Hilkka Ollikainen - Lyydia *Asko Sahlman - Posti Arvi *Jukka Pitkänen - Tapani Viitala, kauppias *Mauno Käpyaho - Yrjänä, Paikallissanomien toimittaja *Osmo Matikainen - Kunnanjohtaja Selin *Kari Kinnaslampi - Pankinjohtaja Pekkala *Pekka Ahola - Hermanni Holopainen *Dick Holmström - Nimismies Raiskinen ===Muissa rooleissa=== *Jarmo Kangas - Esko Alamäki, Aarnen ja Sannan poika *Kristiina Kuivila - Marianne Kaatikko, Laurin ja Liisan tytär *Sami Kuivila - Otto-Ville, Arvin poika *Janne Alasaari - Mauri Raiskinen, nimismiehen poika *Aino Niemi - Elma == Lähteet == Luokka:1990-luvun suomalaiset draamasarjat Luokka:Yle TV2:n televisio-ohjelmat
Neil Young (jalkapalloilija)

Neil James Young (14. helmikuuta 1944 – 3. helmikuuta 2011) oli englantilainen jalkapalloilija, joka edusti suurimman osan urastaan Manchester Cityä. Hän pelasi pääasiassa laitahyökkääjänä. Young voitti urallaan Englannin mestaruuden, FA Cupin ja Cup-voittajien cupin. == Ura == Youngin ura alkoi Manchester Cityn junioreissa. Hän teki amatöörisopimuksen 15-vuotiaana 1959 ja ammattilaissopimuksen kaksi vuotta myöhemmin. Young pelasi ensimmäisen ottelunsa edustusjoukkueessa joulukuussa 1961 ja murtautui heti vakiokokoonpanoon. City putosi 2. divisioonaan 1963, mutta nousi takaisin kolme vuotta myöhemmin voittaen divisioonan mestaruuden. Young teki kaudella 14 maalia. Nousua seuranneella kaudella City sijoittui 1. divisioonan keskikastiin. Kaudella 1967–1968 seura voitti Englannin mestaruuden ja Young teki 19 maalia, joista kaksi mestaruuden ratkaisseessa kauden päätösottelussa. Seuraavalla kaudella City voitti FA Cupin Youngin maalilla. City pääsi voittonsa ansiosta kaudella 1969–1970 Cup-voittajien cupiin, jonka se voitti. Young viimeisteli välierässä kahdesti ja finaalissa kerran. Alkuvuodesta 1971 tapahtunut Youngin veljen kuolema vaikutti tähän syvästi. Hänen peliesityksensä heikkenivät ja kaudella 1971–1972 hän ei saanut enää peliaikaa entiseen tapaan. Kauden päätteeksi Young myytiin 2. divisioonan Preston North Endiin. Young vietti Prestonissa kaksi kautta, minkä jälkeen hän pelasi vielä yhden kauden Rochdalessa ennen lopettamista. Young pelasi Manchester Cityssä 412 ottelua, joissa hän teki 107 maalia. Häntä ei arvostettu Cityn ulkopuolella eikä hän päässyt maajoukkueeseen. Manchester Cityn kannattajien keskuudessa häntä kuitenkin arvostetaan valtavasti ja hänet on muun muassa valittu seuran kunniagalleriaan. == Yksityiselämä == Pelaajauran päättymisen jälkeen Young jäi aluksi työttömäksi. Myöhemmin hän työskenteli muun muassa vakuutusmyyjänä, kauppa-apulaisena ja urheilukaupan myyjänä. Young oli naimisissa kolmesti ja hän sai neljä lasta - kolme ensimmäisestä ja yhden toisesta avioliitosta. Young kuoli syöpään 3. helmikuuta 2011. == Lähteet == Luokka:Englantilaiset jalkapalloilijat Luokka:Vuonna 1944 syntyneet Luokka:Vuonna 2011 kuolleet
Vita Ædwardi Regis

Vita Ædwardi Regis (Vita Ædwardi regis qui apud Westmonasterium requiescit) on Englannin historiaan liittyvä latinankielinen teos, joka on ilmeisesti kirjoitettu Hastingsin taistelun aikoihin. Kirjoittaja on nimeltä tuntematon St. Omerin flaamilainen munkki ja teos on omistettu kuningatar Edithille, kirjoituksen tilaajalle ja kuningas Edvard Tunnustajan puolisolle. Vaikka teos on nimellisesti kuvaus kuningas Edvardista, oli sen alkuperäinen tarkoitus ylistää jaarli Godwinia ja tämän perhettä.Mason, s.xii Ilmeisesti teoksen alkuosa on kirjoitettu ennen normannivalloitusta 1066Mason, s.105 ja kirjan loppuosa valloituksen jälkeen, jolloin Edith otti etäisyyttä veljeensä, kuningas Harald Godwininpoikaan ja keskittyi kuningas Edvardin ihmetekojen kuvauksiin.Mason, s.186 Huomionarvoisaa on, ettei teoksessa viitata suoraan Stamford Bridgen taisteluun tai Hastingsin taisteluun, joissa kaatui neljä kuningatar Edithin veljistä. ==Lähteet== * * ===Viitteet=== Luokka:Englannin keskiaika Luokka:Anglosaksit Luokka:Kirjat historiasta
Mstsislau

Mstsislau eli Amstsislau () eli Mstislav (Нарматыўны даведнік "Назвы населеных пунктаў Рэспублікі Беларусь. Магілёўская вобласць", 2009), Mstislavl () on pieni kaupunki ja hallintopiiri Valko-Venäjän Mahiljoun maakunnan itäosissa Venäjän rajalla. Vuoden 2009 väestönlaskennan mukaan Mstsislaun kaupungissa asui 10 804 ja koko piirissä 24 768 ihmistä. == Lähteet == == Aiheesta muualla == * Lyhyt kuvaus kaupungista (BYcity.org) * Kaupungin keskustan kartta (BYcity.org) * Мстиславский район - Tietoa piiristä taajamineen (dorogiby.info) * Мсціслаў - Tieto piiristä (horki.info) * WikiMapia karttalinkki kaupungista ympäristöineen, kohteiden selitykset pääosin tai * Neuvostoliiton aikaista topografiakarttaa 1:100 000 ja 1:200 000 alueesta * Piirin perustietoja ja kartta (emaps-online.com) * Tietoa piirin palveluista ja kuvia rakennuksista (region.mogilev.by) * Hallintopiiristä (region.mogilev.by) * Valko-Venäjän Ilmatieteen laitoksen sääennuste Mstsislauhun (pogoda.by) Luokka:Mahiljoun alueen kaupungit
Masat

MaSat-1 (Magyar Satellite) on unkarilainen CubeSat, joka laukaistiin helmikuussa 2012. Sen kehittivät Budapestin teknillisen yliopiston opiskelijat. Se on 1U-kokoinen CubeSat.http://www.wolftheiss.com/index.php/pro-bono-legal- work_detail/items/legal-assistance-to-the-masat-1-project-team-in- hungary-.html Satelliitti toimii linkkinä radioamatööreille 437,345 MHz taajuudella. == Lähteet == ==Aiheesta muualla== * cubesat.bme.hu Luokka:CubeSat-satelliitit
Mitä uusateismi tarkoittaa?

Mitä uusateismi tarkoittaa? on Jussi K. Niemelän toimittama kirjoituskokoelma, jonka julkaisi Savukeidas vuonna 2011. Kirjoittajat ovat uskontotieteilijät Matti Kamppinen, Kimmo Ketola, Tiina Mahlamäki ja Ilkka Pyysiäinen, toimittaja Jaakko Wallenius, Seinäjoen vapaa-ajattelijat ry:n entinen puheenjohtaja Nora Luoto, kirjailija Tiina Raevaara sekä toimittaja Jussi K. Niemelä. == Lähteet == == Aiheesta muualla == * Kari Salminen: Mihin uskovat ateistit ja muslimit? Turun sanomat 24.1.2012. Luokka:Suomalaiset tietokirjat Luokka:Kirjat ateismista Luokka:Vuoden 2011 kirjat
Butterfly (Kylie Minoguen kappale)

"Butterfly" on dancepopkappale Kylie Minoguen albumilta Light Years (2000). Se julkaistiin singlenä vuonna 2001, ja sen kirjoittivat Kylie Minogue ja Steve Anderson. Se oli albumin kuudes ja viimeinen single-julkaisu. == Kappalelista == ;Yhdysvaltalainen CD-single #"Butterfly" (Sandstorm Vocal Mix) – 7:15 #"Butterfly" (E-Smoove Vocal Mix) – 8:05 #"Butterfly" (Illicit Mix) – 7:19 #"Butterfly" (Trisco Mix short) – 6:37 #"Butterfly" – 4:09 ;Yhdysvaltalainen 12" single #"Butterfly" (Sandstorm Vocal Mix) – 7:15 #"Butterfly" (E-Smoove Vocal Mix) – 8:05 #"Butterfly" (Illicit Mix) – 7:19 #"Butterfly" (Trisco Mix long) – 7:50 == Esitykset konsertissa == * On a Night Like This Tour * Showgirl Homecoming Tour == Listasijoitukset == Lista (2001) Korkein sijoitus Yhdysvallat (Hot Dance Club Songs) 15 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 2000 kappaleet
Musta toukokuu (1992)

Musta toukokuu () on nimitys, jolla viitataan Bangkokissa 17.-20. toukokuuta 1992 järjestettyihin mielenosoituksiin ja niiden veriseen kukistamiseen. Noin 200 000 ihmistä osallistui kenraali Suchinda Kraprayoonin hallituksen vastaiseen protestiin Bangkokin keskustassa. Armeijan voimankäyttö mielenosoittajia vastaan johti virallisen tiedon mukaan 52 ihmisen kuolemaan, lukuisiin katoamisiin ja satoihin loukkaantumisiin. Yli 3 500 ihmistä pidätettiin, ja useat heistä ovat kertoneet että heitä kidutettiin. ==Taustaa== 23\. helmikuuta 1991 armeijan komentaja Suchinda Kraprayoon kaappasi vallan Chatichai Choonhavanin hallitukselta. Vallankaappaajat kutsuivat itseään "Kansalliseksi rauhanturvaneuvostoksi" ja nimittivät väliaikaishallituksen pääministeriksi Anand Panyarachunin. Uudet vaalit määrättiin pidettäväksi 22. maaliskuuta 1992. Vaalien jälkeen Suchinda nimitettiin pääministeriksi, mistä seurasi heti laajoja mielenosoituksia. ==Mielenosoitukset== Toukokuun 17. päivänä Bangkokissa alkoi Thaimaan historian suurin mielenosoitus sitten vuoden 1973. Enimmillään 200 000 ihmistä kokoontui Sanam Luang -aukiolle ja sitä ympäröiville kaduille. Protestoijat alkoivat marssia pääministerin virkahuonetta kohti, kunnes heidät pysäytettiin Phan Fa -sillalla, jonka poliisi oli sulkenut piikkilangalla. Mielenosoittajia ammuttiin vesitykeillä, ja he yrittivät ottaa yhden tykin haltuunsa. Kaksi vesitykein varustettua ajoneuvoa sytytettiin tuleen. 20\. toukokuuta Thaimaan kuningas Bhumibol Adulyadej vetosi osapuoliin väkivaltaisuuksien lopettamiseksi. Mielenosoittajat hajaantuivat, ja neljä päivää myöhemmin Suchinda erosi pääministerin paikalta. Hänestä tuli myöhemmin Telecom Asian hallituksen puheenjohtaja. ==Lähteet== Luokka:Thaimaan historia Luokka:Thaimaan politiikka Luokka:Mielenosoitukset ja levottomuudet Luokka:1992
Paulus Maasalo

Paulus Maasalo (s. 1978) on espoolainen kirjailija. Hän on opiskellut kansainvälistä politiikkaa ja valmistunut valtiotieteen maisteriksi Helsingin yliopistosta. == Tuotanto == * * * Rikosnovelli Ryöstö novellikokoelmassa Rikos – 7 Rikostarinaa. Hämeenlinna: Karisto, 2014 == Palkinnot == * 2. sija, Kariston 110-vuotisjuhlan kirjoituskilpailu (2010) ==Aiheesta muualla== *Kirjailijan kotisivut Luokka:Suomalaiset jännityskirjailijat Luokka:Vuonna 1978 syntyneet Luokka:Elävät henkilöt
Eurico Gaspar Dutra

Eurico Gaspar Dutra (18. toukokuuta 1883 – 11. kesäkuuta 1974) oli brasilialainen marsalkka ja sosiaalidemokraattinen poliitikko. Hän toimi Brasilian presidenttinä vuosina 1946–1951. Hänen kaudellaan Brasilia palasi perustuslailliseen demokratiaan. == Lähteet == Luokka:Brasilian presidentit Luokka:Diktaattorit Luokka:Vuonna 1883 syntyneet Luokka:Vuonna 1974 kuolleet
Pentukuumetta

Pentukuumetta on Helena Meripaaden 2005 julkaistu romaani.Fennica Teos on Koirahullun päiväkirja -sarjan kuudes osa.www.otava.fi == Juoni == Kirjassa seikkailee taas tutut hahmot, mm. Ulla, Kisse, Dara, Furi ja muut. Kirjan alussa Dara on pari viikkoa sitten astutettu Daran kasvattajan uudella koiralla Xafirilla. Alussa on pieniä vaikeuksia, kun Ullan äiti ei haluaisi, että Ulla lähtee Beritille pentujen ajaksi, mutta sekin selviää myöhemmin kirjassa... Ullalle tulee myös vaikeuksia, kun kaikille pennuille ei tahdo oikein löytyä kunnon kotia, milloin valitetaan Ullan iästä, ja milloin haluttaisiin kilttiä ja rauhallista koiraa lasten kaveriksi. == Lähteet == == Aiheesta muualla == *Kirjaesittely Otavan sivulla Luokka:Suomalaiset romaanit Luokka:Suomalaiset nuortenkirjat
Idioventrikulaarinen rytmi

Idioventrikulaarinen rytmi on sydämen kammioista lähtöisin oleva rytmi, jossa kammioissa oleva ektooppisesti aktiivinen alue tahdistaa sydämen kammioita. Syke on tavallisesti 20–40, mutta joskus se voi olla yli 40, jolloin sitä kutsutaan nimellä kiihtynyt idioventrikulaarinen rytmi. Joissain tapauksissa, esim. sydäninfarktissa, ektooppiselta alueelta lähtöisin oleva supistumiskäsky saattaa jäädä kiertämään ympyrää kammioihin aiheuttaen kammiotakykardian (syke yli 100). ==Hoito== Idioventrikulaarinen rytmi hoidetaan yleensä tahdistimella tai erilaisilla lääkityksillä riippuen aiheuttajasta. Mikäli aiheuttaja on sairas sinus -oireyhtymä, muut sinussolmukkeen ongelmat tai täydellinen eteis- kammiokatkos, hoitona on tahdistin ja muissa tapauksissa yleensä lääkitys. ==Oireet== Idioventrikulaarisen rytmin sekoittaa helposti erilaisiin bradykardioihin oireiden perusteella. Oireet ovat samat kuin bradykardioissa: huimaus ja tajuttomuus sekä hidas syke. Oireita voi aiheuttaa myös se, että kammiot lyövät ennen eteisiä vähentäen sydämestä ulos menevän veren määrää. ==Diagnosointi== Idioventrikulaarisen rytmin erottaa helposti EKG:ssä laajoista QRS-komplekseista, jotka ovat yleensä alaspäin. ==Agonaalinen rytmi== Agonaalinen rytmi (engl. Agonal rhythm tai Extreme ventricular bradycardia) on kammioista lähtöisin oleva bradykardia, jonka syke on yleensä 10–20, tai kammiot eivät reagoi ollenkaan supistumiskäskyihin. Agonaalinen rytmi on sydämen lopetusrytmi, jota seuraa yleensä nopeasti täydellinen sydänpysähdys, asystole. Agonaalisen rytmin erottaa hyvin laajoista QRS- komplekseista, jotka ovat hyvin matalia. Agonaalinen rytmi hoidetaan asystolen hoito-ohjeiden mukaan. Agonaalista rytmiä aiheuttavat yleensä samat aiheuttajat kuin asystolea, lukuun ottamatta pitkäkestoista kammiovärinää. Luokka:Sydän- ja verisuonitaudit
Saint David

Saint David tai St. David voi viitata seuraaviin paikkoihin: *St David's, kaupunki, Walesissa *St David's, paikkakunta Exeterissä *Saint David, alue Dominicassa *Saint David, alue Grenadalla *Saint David, alue Saint Vincentillä ja Grenadiineillä *Saint Davidin piirikunta, piirikunta Trinidadilla ja Tobagolla *St. David, paikkakunta Arizonassa *St. David, kylä ja kunta Illinois'ssa *St. Davids, paikkakunta Pennsylvaniassa *TrSS St David, Great Western Railwaylle vuonna 1906 rakennettu matkustaja-alus
The Unforgiving

The Unforgiving on alankomaalaisen sinfonista metallia soittavan Within Temptationin viides studioalbumi, joka julkaistiin maaliskuussa 2011. The Unforgiving on konseptialbumi, joka perustuu samoihin aikoihin julkaistuun samannimiseen sarjakuvakirjaan, jonka on kirjoittanut Steven O’Connell ja kuvittanut Romano Molenaar. Albumin kappaleista "Faster", "Sinéad" ja "Shot in the Dark" on tehty myös lyhytelokuvat, jotka julkaistiin albumin erikoispainoksessa.Metal Ways - Interview with Sharon den Adel Albumin ensimmäinen single on "Faster". Toinen single "Sinéad julkaistiin heinäkuussa 2011.Within Temptation Official - Sinéad Single Release with Bonus Tracks == Kappaleet == === CD === # # # # # # # # # # # # Puolalainen painos # * Saksalainen painos (Saturn Edition # * Japanilainen painos # * # Yhdysvaltalainen painos # * # # === DVD === # # # # # # # # # # # # == Arvostelut == * Allmusic: Allmusic review * Desibeli.net: * Metacritic: 63/100Metacritic aggregate * Imperiumi: 8½/10 * Kaaoszine.fi: 8/10Kaaoszine.fi * Soundi: Soundi * V2.fi: == Listasijoitukset == Lista Paras sijoitus Alankomaiden albumilista 2 Australian albumilista 27 Belgian albumilista 5 Britannian albumilista 23 Norjan albumilista 40 Portugalin albumilista 3 Puolan albumilista 12 Ruotsin albumilista 7 Suomen albumilista 3 Sveitsin albumilista 7 US Billboard 200 50 == Lähteet == == Aiheesta muualla == * The Unforgiving Discogsissa * Luokka:Within Temptationin albumit Luokka:Vuoden 2011 albumit Luokka:Konseptialbumit
Please Mr. Postman

thumb|”Please Mr. Postman” -single Please Mr. Postman on The Marvelettes -lauluyhtyeen kappale vuodelta 1961.Aamulehti sivu B20, 1.2.2011 Se nousi Billboard Hot 100 -listan ykköseksi ja oli Motown-levymerkin ensimmäinen ykköshitti. The Mervelettesin alkuperäinen laulaja Georgia Dobbins oli yksi kappaleen tekijöistä ja rumpuosuuksista vastasi nuori Marvin Gaye ennen tähdeksi tulemistaan. Muita kappaleen levyttäneitä yhtyeitä ovat muun muassa The Carpenters ja The Beatles. == Lähteet == Luokka:Yhdysvaltalaiset musiikkikappaleet Luokka:Vuoden 1961 kappaleet Luokka:The Beatlesin kappaleet Luokka:Billboard Hot 100 -listan ykköset
Saint Patrick

Saint Patrick tai St. Patrick voi viitata seuraaviin: * Saint Patrick, alue Dominicalla * Saint Patrick, alue Grenadalla * St. Patrick, paikkakunta Ohiossa * St. Patrickin metroasema, metroasema Torontossa * TrSS St Patrick, Great Western Railwaylle vuonna 1906 rakennettu matkustaja-alus * Mathew St. Patrick (s. 1968), yhdysvaltalainen näyttelijä
Saint Mark

Saint Mark voi viitata: *Saint Mark, alue Dominicalla *Saint Mark, alue Grenadalla ==Katso myös== *Markus, evankelista
Kärsäkuninkaat

Kärsäkuninkaat (Callorhinchidae) on trooppisissa merissä tavattava koppapäisten rustokalojen heimo. Tieteellinen nimi tulee kreikan kielen sanoista kallis (kaunis) ja rhyngchos (kärsä). ==Lajit ja levinneisyys== Nykyään kärsäkuninkaiden heimosta tunnetaan yksi suku, jossa on kolme lajia (ks. laatikko).3 Species of Family Callorhinchidae (Plownose chimaeras) FishBase. Heimon fossiileja on säilynyt jurakaudelta. Tällaisia, nyt jo sukupuuttoon kuolleita sukuja, olivat Brachymylus, Ischyodus, Pachymylus ja Edaphodon. Varhaisimmat Callorhinchus-suvun fossiilit ovat eoseenikaudelta Etelämantereelta. Kärsäkuninkaat ovat eteläisen pallonpuolen lajeja, niitä tavataan meristä Australian etelärannikolta, Uudesta-Seelannista, Etelä- Afrikasta ja Etelä-Amerikasta. Kalat elävät merien pintakerroksista aina 200 metrin syvyyteen. Toisinaan kärsäkuninkaiden heimon lajeja saadaan saaliiksi trooleilla. ==Anatomia== Kärsäkuninkaiden selkein tuntomerkki on pitkähkö, joustava ja koukkupäinen kärsä. Kärsä toimii tuntoelimenä, kun kalat etsivät ravintoaan. Kiduksia peittää yksi kiduskansi ja vesi otetaan sisään sieraimien kautta. Suussa hampaat ovat kasvaneet yhteen luulevyiksi. Selkäevät ovat korkeat ja rintaevä on suuri ja liikkuvainen ja sitä käytetään myös uimiseen. Koiraalla on vatsaevissä ja päässä elimet, joilla se pitää naaraasta kiinni parittelun aikana. Naaras munii yhdestä kahteen oranssinruskeaa munakoteloa. ==Lähteet== Luokka:Koppapäiset
Shakers Ringette

Shakers Ringette on Keravalla toimiva ringetteseura. Seurassa pelaa tyttöjä ringettekouluikäisistä C-junioreihin asti ja seuran joukkueet osallistuvat Ringetteliiton järjestämiin otteluihin kukin joukkue omassa sarjassaan. Ringetteä on pelattu Keravalla syksystä 1987 alkaen. Tuolloin perustettiin ensimmäinen ringettejoukkue osaksi Jääkiekkoseura Shakers Kerava ry:tä. Kun vuonna 1995 emoseuran toiminta loppui, aloitti Shakers Ringette ry toimintansa itsenäisenä seurana. Keravalaisen ringeten syntymisen taustalla vaikutti kourallinen aktiivisia vanhempia, jotka olivat löytäneet tyttärilleen harrastukseksi uuden eksoottisen lajin. Lajia saa kokeilla ilmaiseksi ringette- ja luistelukoulussa neljän viikon ajan. Kun luistelun perustaidot on opittu ringette- ja luistelukoulussa, ringetteharrastusta voi jatkaa oman ikäryhmän joukkueessa. Nuorimmat joukkuepelaajat ovat 5-vuotiaita ja oma joukkue löytyy kaiken ikäisille tytöille. == Lähteet == Shakers Ringeten kotisivut Ringetteliitto Luokka:Suomalaiset ringetteseurat Luokka:Keravalaiset urheiluseurat Luokka:Vuonna 1995 perustetut urheiluseurat
Kyljet

Kyljet ovat heraldinen airutkuvio. Ne kulkevat pielen tapaan kilven reunoissa, mutta siitä poiketen kyljet kaareutuvat kilven keskustaa kohden, ja ne esiintyvät lähes poikkeuksetta aina pareittain. == Lähteet == * Luokka:Airutkuviot
Alberto Toril

José Alberto Toril Rodríguez (s. 7. heinäkuuta 1973 Pueblonuevo, Córdoban maakunta, Espanja) on espanjalainen jalkapalloilija ja jalkapallovalmentaja. Hän valmentaa Real Madridin kakkosjoukkuetta Castillaa. == Pelaajaura == Toril liittyi Real Madridin junioreihin kaudella 1988–1989. Kaudella 1990–1991 hän nousi seuran kakkosjoukkueeseen Castillaan ja kaudella 1992–1993 edustusjoukkueeseen. Ensiesiintymisensä Espanjan korkeimmalla sarjatasolla Primera Divisiónissa hän teki 20. syyskuuta 1992 ottelussa Sporting de Gijónia vastaan. Hän kuului kaudella 1992–1993 Espanjan cupin ja kaudella 1993–1994 Espanjan supercupin voittaneeseen joukkueesen. Lähdettyään Real Madridista vuonna 1994 Toril pelasi korkeimmalla sarjatasolla vielä Celtassa, Espanyolissa ja Extremadurassa sekä toiseksi korkeimmalla sarjatasolla Extremadurassa, Albacetessä, Ferrolissa ja Numanciassa. Extremaduran ja Numancian kanssa hän saavutti sarjanousun Primera Divisióniin. Toril pelasi urallaan yhteensä 44 Primera Divisiónin ja 178 Segunda Divisiónin ottelua. Hän päätti pelaajauransa kauteen 2004–2005, jolloin hän edusti Segunda División B:n Quintanar del Reytä. == Valmentajaura == Toril aloitti valmentajauransa Ferrolin juniorijoukkueissa kaudella 2002–2003. Kaudella 2004–2005 hän toimi Quintanar del Reyn kakkosvalmentajana ja vuodesta 2005 alkaen kolmen kauden ajan Albaceten juniorijoukkueiden valmentajana. Marraskuussa 2008 Toril palasi Real Madridiin, jossa hän osallistui juniorijoukkueiden valmennuksen suunnitteluun, kunnes otti vastuulleen seuran kolmosjoukkueen Real Madrid C:n valmentamisen maaliskuussa 2009. Kaudella 2009–2010 hän valmensi alle 19-vuotiaiden joukkuetta, joka saavutti hänen johdollaan Espanjan-mestaruuden ja kakkostilan Espanjan cupissa. Tammikuussa 2011 Toril siirtyi seuran kakkosjoukkueen Castillan valmentajaksi Alejandro Menéndezin tilalle. == Lähteet == == Aiheesta muualla == * Alberto Torilin tilastot BDFutbol- sivustolla Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1973 syntyneet Luokka:Elävät henkilöt
Marianne Jahn

Marianne Jahn-Nutt (s. 14. joulukuuta 1942 Zürs am Arlberg) on itävaltalainen entinen alppihiihtäjä. Hän edusti seuratasolla Ski Club Arlbergiä. Jahn osallistui olympialaisiin ensimmäistä kertaa Squaw Valleyssa 1960. Tuolloin hän oli pujottelussa ensimmäisen kierroksen jälkeen toisena, mutta keskeytti jälkimmäisessä laskussa. Jahn voitti vuoden 1962 MM-kisoissa kolme mitalia, kultaa suurpujottelusta ja pujottelusta sekä hopeaa alppiyhdistetystä. Hän oli Innsbruckin olympialaisissa 1964 suurpujottelussa kolmastoista, mutta keskeytti jälleen pujottelussa. == Lähteet == Luokka:Itävaltalaiset alppihiihtäjät Luokka:Vuonna 1942 syntyneet Luokka:Elävät henkilöt
Kemiallinen käymälä

thumb|Kemiallinen käymälä. Kemiallinen käymälä on käymälä, jossa käytetään kemiallisia yhdisteitä jätteen hajun poistamiseen ja desinfiointiin – tappamaan hajua aiheuttavat bakteerit, joita syntyy jätteen hajoamisprosessissa. Kemikaaleina käytetään formaldehydiä, glutaraldehydiä tai kvartäärisiä ammoniumyhdisteitä. Kemiallisia käymälöitä käytetään muun muassa lentokoneissa, linja-autoissa ja matkailuvaunuissa. Ulkoilmatapahtumissa ja rakennustyömailla käytettävät siirrettävät käymälät ovat myös kemiallisia käymälöitä (muun muassa bajamaja ja ykkösvessat). Jätteet kerätään säiliöön, joka tyhjennetään imuautolla. Luokka:Käymälät